Am 3. Dag simer denn vo Esperance nach Albany gfahre..alles dere wundervolle Küschte entlang. Unterwegs hemmer wider super Stränd atroffe sowie beidruckendi Klippene. Witer simer no go schöne Waldspaziergang go macheleider hets is aber bi dem voll verrägnet. No simer denn au froh gsi womer zObe in Albany im Backpacker acho si.  Am 4. Dag simer am Morge go ä Windfarm aluegeund plötzlich hockt e paar Meter näbe eus  es Känguruh im Gras. Jez het dr Steve also serschtemol e wilds Känguruh richtig nöch gseh. Nochdem simer wider ane super Strand namens natural pool - Und zwar isch de rigsum umgeh vo riesige Stei, drum ischs Wasser do ruhig und klar wie imene Pool. Am Nomittag simer denn chli ins Landesinnere gfahre, in die riiesige Wäder wo ganz Australie sHolz her het und in China vil Papier gmacht wird.=) Do simer denn ufe bekannte tree top walk"..das isch e Weg wo eim bis 40 Meter ind Höchi zu de Gipfel vo de Bäum  nimmt. Wobi die grösste vo dene uralte Bäum über 70 Meter hoch werde chöne. Drum het me unter de hole Bäum au ohni Problem chöne es Gruppefoti mache. Nochdem simer no zum höchste Baum wome cha bestigeund zwar goht me do wie mitere Art Wendeltreppe für Armi" 68 Meter!!! Dr Baum duruf!! Sehr beängstigend!! Dr Steve und ich sin jo aber scho grossi Buebe dumm hemmer gseit jo sicher mache mr das. Sisch aber scho noch öbe 10 Meter seehr hoch gsivorallem isch me sich au so ungschützt vorcho und het nüt unter sich  gha. Drum het denn dr Steve au noch 20 Meter gseit.."Heei bi jo kei Pussy, aber i mues abe!!" =) Denn muesi halt elei witer..und sisch immer schlimmer worde..aber woni denn zoberscht gsi bi und über kiiiilloometerwisi Wälder gseh ha het sichs denn sehr glohnt! Aber leider hets abe au kei Lift gehdas isch denn no schlimmer gsi. Aber e paar Minute spöter bini mit wagglige Chnü aber lebendi dunde acho. Wo euse Guide denn mit Fueter e Schaar chlini Papagei aglockt hetdie hän eim ohni Angst und de Händ  gfrässe. Zobe simer denn für die letschti Nacht in herzigi chlini Chalet riesig im Chratte uss".  Scho dr 5. Und letschti Dag. Hüt müese mr no dr ganz weg retour nach Perth mache. Unterwegs hemmer denn widermol ame idyllische Strand ghalte. Dört isch euse Guide (wo sich in Sache Natur sehr guet uskennt het) chli ins Wasser gstande und het chli mit de Bei grüehrt" - churzi Zyt spöter taucht plötzlich e Sting Ray uf. Und mir hänen wele warne, denn sit do dr grössti Australischi Tierkenner Steve Irvin wege  some Sting Ray het müese sLäbe loh set doch jedes Chind do wüsse wie tödlich die si. Er het denn aber abgwunke und gmeint das mache si nur wenn si sich bedroht fühle..und es sig jo nur dSchwanzspitze gföhrlich, me sell eifach dere usem Wäg. Also hemmer das gmacht und hän das glitschige Tierli ganz vorsichtig gstrichelet.=) Nochdem simer denn no ine Schoggifabrik (natürlich nie sgliche=) und ine e Honigdegustation. Und am Nomittag isch denn Aboriginal culture ufem Programm gstande. Es isch extrem interessant  gsi no chli meh über die beidruckendi Kultur zerfahre. Aber das wer zvill wenni do wet afoh verzelle. =) Witer simer no go Höhlene aluege sowie dr lägsti Pier in dr südliche Hemisphäre (2Kilometer sowit i mi mag erinnere).  Und öbbe zobe am 8i simer denn müed aber voller super Erinnerige und mit zimmlich genau 1000 neue Föteli!! In Perth acho!  Samschtig/Sunntig isch denn relaxe, putze, Gschänklich poschte und Wohnig gniesse ufem Programm gstande.